Document ID: 32009R0617

32009R0617
L 182/1
SLUŽBENI LIST EUROPSKE UNIJE
UREDBA VIJEĆA (EZ) br. 617/2009
od 13. srpnja 2009.
o otvaranju autonomne carinske kvote za uvoz visokokvalitetne govedine
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
S obzirom na interes Zajednice za razvoj skladnih trgovinskih odnosa s trećim zemljama, potrebno je predvidjeti, kao autonomnu mjeru, otvaranje uvozne carinske kvote Zajednice od 20 000 tona visokokvalitetne svježe, rashlađene ili smrznute govedine.
(2)
U skladu s člankom 144. Uredbe Vijeća (EZ) br. 1234/2007 od 22. listopada 2007. o uspostavljanju zajedničkog uređenja poljoprivrednih tržišta i o posebnim odredbama za određene poljoprivredne proizvode (Jedinstvena uredba o ZUT-u) (1) koji se čita u vezi s člankom 4. te Uredbe, carinske kvote za proizvode obuhvaćene ovom Uredbom otvara Komisija i njima upravlja prema detaljnim pravilima usvojenim u skladu s postupkom iz članka 195. stavka 2. te Uredbe,
DONIJELO JE OVU UREDBU:
Članak 1.
1. Otvara se godišnja uvozna carinska kvota Zajednice od 20 000 tona, izraženih u masi proizvoda, pod rednim brojem 09.4449, za visokokvalitetnu svježu, rashlađenu ili smrznutu govedinu obuhvaćenu oznakama KN 0201, 0202, 0206 10 95 i 0206 29 91.
2. Uvozna carina za kvotu iz stavka 1. iznosi 0 %.
3. Godina kvote traje od 1. srpnja do 30. lipnja.
Članak 2.
Carinskom kvotom iz članka 1. upravlja Komisija u skladu s člankom 144. i člankom 195. stavkom 2. Uredbe (EZ) br. 1234/2007.
Članak 3.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. kolovoza 2009.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. srpnja 2009.

Labels: 3
17